नए ट्रैक से बंद हुआ रास्ता, सीआरएस को समस्या बताने ट्रैक पर बैठे लोग
मकराना परबतसर के बीच नया रेलवे ट्रैक बिछाए जाने के बाद कस्तूरबा स्कूल उसके पास स्थित घरों को जाने वाला आम रास्ता अवरूद्ध हो गया है। ऐसे में कॉलोनीवासियों को रेलवे के बड़े अधिकारियों के आने की सूचना मिली तो सभी एकत्रित होकर रेलवे ट्रैक पर आकर बैठ गए। उन्होंने आनन-फानन में अपने नेतृत्व के लिए पूर्व विधायक जाकिर हुसैन गैसावत को सूचना दी। गैसावत भी मौके पर पहुंच गए। ट्रैक पर प्रदर्शन की संभावना की सूचना मिलने पर आरपीएफ मेड़ता के इंस्पेक्टर एमएल सोलंकी जवानों के साथ वहां पहुंच गए। उन्होंने प्रदर्शनकारियों से ट्रैक खाली करने के लिए समझाइश की। इस बीच पूर्व विधायक गैसावत ने उन्हें बताया कि वे अधिकारियों के साथ शांतिपूर्ण वार्ता करेंगे। सीआरएस सुशील चंद्रा डीआरएम राहुल कुमार गोयल की ट्रॉली पहुंचने पर कॉलोनीवासी ट्रैक पर गए।
मकराना. ट्रैकपर बैठी कस्तूरबा स्कूल की छात्राएं कॉलोनी की महिलाएं।
hin_Deva hin_Deva hin_Deva